钦定古今图书集成/历象汇编/岁功典/第048卷 > 《云南志书》 > 阮郎归〈立夏〉 明张大烈
## 钦定古今图书集成/历象汇编/岁功典/第048卷 > 《云南志书》 > 阮郎归〈立夏〉 明张大烈

绿阴铺野换新光，薰风初昼长。小荷贴水点横塘，蝶
衣晒粉忙。　茶鼎熟，酒卮扬。醉来诗兴狂。“燕雏似惜
落花香，双衔归画梁。”

《周礼·春官》：大宗伯：“以赤璋礼南方。”〈订义〉郑康成曰：“礼，南
方以立夏，谓赤精之帝，炎帝、祝融食焉。半圭曰璋，象
夏物半死。”郑锷曰：“阴生于午，终于子。午者，南方之正
位，阳方用事而阴已生，则夏者阴阳各居其半。《礼》以
半圭见阴功，居其半。”不言祀中央者，熊氏以为中央
黄帝亦用赤璋，然以类求神，中央土色宜用黄，孔氏
以为当用黄琮。然则土与地一类，故不言。《易》氏曰：“璋，
明也。其色以赤，象物之相见乎离南方之义也。”
《晋书·礼志》：成帝咸和六年三月，有司奏：“今月十六日
立夏，今正服渐备，四时读令，是祇述天和隆杀之道，
谓今故宜读夏令。”奏可。

《雷公药对》：“立夏之日，蜚蠊先生为人参、伏苓使，主腹
中七节，保守中和。”

《隋书礼仪志》：“隋迎气，赤郊为坛国南明德门外，道西
去宫十三里，以立日祀其方之帝。”

隋制，于国城西南八里金光门外为雨师坛，祀以“立
夏、后申。”

《会稽志》：“隋开皇十四年，诏南镇会稽山，就山立祠。天
宝十载，封会稽山为永兴公，岁一祭，以南郊迎气日。”
《唐书礼乐志》：“立夏后申日祀雨师。”

韩愈《南海神庙碑》：“天宝中，册尊南海神为广利王，因
其故庙，易而新之。在今广州治之东南，海道八十里，
扶胥之口，黄木之湾，常以立夏气至，命广州刺史行
事祠下，事讫驿闻。”

《玉海》：“雍熙元年立夏，致享太一宫，祠官咸集，甘露降
祠庭。”

《金史礼志》：“立夏望祭南岳、衡山、南镇、会稽山于河南
府，南海、南渎、大江于莱州。”

《元史祭祀志》：“至元七年，大司农请于立夏后申日，祭
雷雨师于西南郊。”

《熙朝乐事》：立夏之日，人家各烹新茶，配以诸色细果，
馈送亲戚比邻，谓之“七家茶。”富室竞侈，果皆雕刻，饰
以金箔，若茉莉、林檎、蔷薇、桂蕊、丁檀、苏杏，盛以哥汝
瓷瓯，仅供一啜而已。

《易通卦验》：“立夏，雀子飞。”

《月令章句》：“自毕六度至井十度，谓之实沈之次，立夏
居之，晋之分野。”

《抱朴子·仙药篇》：“樊桃芝，其木如昇龙花，叶如丹罗，实
如翠鸟，高不过五尺，生于名山之阴，东流泉水之上。
以立夏之候伺之，得而末服，尽一株得五千岁也。”
《杂应篇》：或问不热之道，答曰：“以立夏日服六壬六癸
之符，或行六癸之炁，或服元冰之丸，或服飞霜之散。
然此用箫丘上木皮，及五月五日中时北行黑蛇血，
故”少有得合之者也。唯幼伯子、王仲都二人，衣以重
裘，暴于夏日，周以十二罏之火，口不称热，身不流汗，
盖用此方者也。

《三礼义宗》：“四月立夏为节。夏，大也。至此之时，物已长
大，故以为名。”

《齐民要术》崔寔曰：“四月立夏后，可作鲖鱼酱。”

“三月清明节后十日。封生姜。至四月立夏后。蚕大食。”
芽生。可种之。

《隋书·礼仪志》：“夏迎赤熛怒者，火色熛怒，其灵炎至明
盛也。”

《唐书历志》：立夏，日在井四度，昏角中。南门右星入角
距西五度，其左星入角距东六度，故曰“四月初昏。南
门正昴则见。”

《周易集解》：“齐乎巽。”崔憬曰：“立夏则巽王，而万物絜齐”
正《易心法》：地二生火，离之气，孕于巽木，立夏节也。
《退斋雅闻录》：河朔人谓立夏雨为隔辙雨。

《元池说》：林立夏日俗尚啖李，时人语曰：“立夏得食李能令颜色美。”故是日妇女作李会，取李汁和酒饮之，
谓之驻色酒。一曰：是日啖李，令不疰夏。

《通考》：“朔日值立夏，主地动。”又曰：“此日雨，主有重种两
禾之患。”

《立夏》日，风东来，雷电多，南来年丰岁安，西来人众不
安，北来泉涌地震。

《纪历撮要》：“立夏日无晕无水，有晕主做湖塘。”

《五杂组》俗有“立夏分龙”之说。盖龙于是时始分界，而
行雨各有区域，不能相踚，故有咫尺之间而晴雨顿
殊者，龙为之也。

《田家五行》“野蔷薇，开在立夏前，主水。”

《名胜志》：“六石峰在永丰县东永平乡，上有六石对峙，
高峻插天，中有圣泉，每岁以立夏七日应期而至，有
声如雷，则为年丰之兆，过期则旱。”

《登真隐诀》：“立夏之日日中，五帝会诸仙人于紫微宫，
见四真人，论求道之人罪。”

“三道顺行，经洞阳宫，日之上馆也。立夏之日，止于洞
阳宫，吐金冶之精，以灌东井之中，沐浴于晨晖，收八
素之风，归广寒之宫。